Krystyna Hołuj-Radzikowska

Krystyna Hołuj-Radzikowska (1931-yil 5-fevral — 2006-yil 29-noyabr) polshalik ayol shaxmatchi. Krystyna Hołuj-Radzikowska FIDE tomonidan 1955-yilda ayol xalqaro usta (WIM) va 1984-yilda ayol grossmeyster (WGM) unvonlari bilan taqdirlangan.

 Hayoti 
Krystyna Holuj-Radzikowska 1931-yil 5-fevralda Polshaning Lvov shahrida tugʻilgan. Krystena shaxmat oʻynashni yoshligidan boshlagan va ilk muvafaqqiyatli musobaqasi 20 yoshligida ishtirok etgan Polsha shaxmat chempionati boʻlgan. U toʻqqiz karra Polsha ayollar chempioniati gʻolibligiga sazovor boʻlgan, jumladan, 1951, 1952, 1953, 1955, 1956, 1957, 1959, 1966 va 1969-yillardagi musobaqalarda muvaffaqiyatli ishtirok etgan.

1955-yilda Moskvada boʻlib oʻtgan ayollar oʻrtasidagi nomzodlar turnirida Olga Rubtsova gʻoliblikka erishdi, Krystyna Holuj-Radzikowska esa turnirni 15-16-oʻrinlarni bilan yakunladi. U Ohrid shahrida 1971-yil tashkil etilgan mintaqalararo turnirida 7-8-oʻrinlarni egalladi. Mazkur turnirda Nana Aleksandriya gʻoliblikni qoʻlga kiritgan.Womenʼs World Chess Championship — Index of players. Mark Weeks.

Krystyna Holuj-Radzikowska ayollar shaxmat olimpiadasida Polsha terma jamoasi safida umumiy hisobta besh marta oʻynagan:

 1957-yilda Niderlandiyaning Emmen shahrida oʻtkazilgan 1-ayollar shaxmat olimpiadasida 1-taxtada (+9−2=0) oʻynagan;
 1963-yilda Splitda tashkil etilgan 2-ayollar shaxmat olimpiadasida 2- taxtada (+2−4=2) dona surgan;
 1966-yilda Oberxauzenda boʻlib oʻtgan 3-Ayollar shaxmat olimpiadasida 1-taxtani (+3−6=2) egallagan;
 196-yilda Lyublin shahrida oʻtkazilgan 4-Ayollar shaxmat olimpiadasida 1-taxtada (+3−3=4) oʻynagan;
 1972-yilda Skopye shahri mezbonlik qilgan 5-Ayollar shaxmat olimpiadasida 1-taxtada (+5−1=3) oʻz yurishlarini amalga oshirgan.

Krystyna Holuj-Radzikowska 1957-yilda Emmenda boʻlib oʻtgan shaxmat musobqasida birinchi taxtada oʻynab, musobaqa yakunidagi natijalarga koʻra, oltin medalni qoʻlga kiritdi.Womenʼs Chess Olympiads: Krystyna Radzikowska. OlimpBase.

Krystyna Holuj-Radzikowska FIDE tomonidan 1955-yilda ayol xalqaro usta (WIM) unvoniga sazovor boʻldi. U usha davrdagi bu unvonni qoʻlga kiritgan kam sonli shaxmatchi ayollardan biri boʻlgan. Keyinchalik 1984-yilda u FIDE ayol grossmeyster (WGM) unvoni bilan ham taqdirlandi.

 Vafoti 
Krystyna Holuj-Radzikowska 2006-yil 29-noyabr sanasida 73 yoshida vafot etdi. Uning xotirasiga bagʻishlangan shaxmat turniri 2011-yildan beri har yili Polshaning Vrotslav shahrida oʻtkazib kelinmoqda.

 Manbalar 

 Havolalar 

 365Chess.com saytida Krystyna Radzikowska shaxmat oʻyinlari

Turkum:2006-yilda vafot etganlar
Turkum:1931-yilda tugʻilganlar
Turkum:Shaxmatchi ayollar
Turkum:Polsha shaxmatchilari
Turkum:Shaxmat grossmeysterlari
Turkum:Alifbo boʻyicha sportchilar